EkBass/fiwiki-20250220-pages-articles huggingface dataset:
Chris Paul

Christopher Emmanuel ”Chris” Paul (s. 6. toukokuuta 1985 Winston-Salem, Pohjois-Carolina) on yhdysvaltalainen koripalloilija, pelipaikaltaan pelintekijä. Hän on muun muassa moninkertainen NBA:n tähdistöjoukkuelainen, tähdistöottelupelaaja, riistotilaston voittaja ja syöttötilaston voittaja sekä kaksinkertainen olympiavoittaja. Paul on pelannut NBA:ssa kaudesta 2005–2006 lähtien. Hän aloitti New Orleans Hornetsissa, kaudesta 2011–2012 vuoteen 2017 asti hänen seuranaan oli Los Angeles Clippers, ja kesällä 2017 hän siirtyi Houston Rocketsiin sekä kesällä 2019 Oklahoma City Thunderiin. Marraskuussa 2020 hän siirtyi Phoenix Sunsiin. == Ura == Pohjoiscarolinalainen Paul opiskeli West Forsyth High Schoolissa ja Wake Forestin yliopistossa. Hän sai NBA-kauden 2005–2006 jälkeen vuoden tulokkaan palkinnon. Vuonna 2008 hän pelasi ensimmäistä kertaa NBA:n tähdistöottelussa ja valittiin kauden päätteeksi liigan ykköstähdistökentälliseen. Hän oli ykkönen riisto- ja syöttökeskiarvoissa kaudella 2008–2009. Ennen kautta 2011–2012 Paul oli pitkään siirtohuhujen kohteena. Hänet ehdittiin jo kaupata Los Angeles Lakersiin, mutta muiden omistajien tuli hyväksyä kauppa, sillä Hornets oli liigan omistuksessa. Muiden omistajien hylättyä kaupan Paul siirtyikin lopulta kaupungin toiseen joukkueeseen, Los Angeles Clippersiin. Kesäkuussa 2017 Paul siirtyi Houston Rocketsiinhttps://yle.fi/urheilu/3-9695634http://www.nba.com/article/2017/06/28/chris- paul-trade-houston-rockets-la-clippers-opt , heinäkuussa 2019 Oklahoma City Thunderiin ja marraskuussa 2020 Phoenix Sunsiin. === Maajoukkue === Paul on maajoukkuetasolla edustanut Yhdysvaltoja useaan otteeseen. Hän kuului joukkueeseen, joka voitti MM-pronssia Japanissa 2006 sekä oli osana olympiakultaa voittaneissa joukkueissa Pekingin olympialaisissa 2008 ja neljä vuotta myöhemmin Lontoon olympialaisissa 2012. == Lähteet == == Aiheesta muualla == * NBA:n pelaajaprofiili Luokka:Yhdysvaltalaiset koripalloilijat Luokka:Yhdysvaltalaiset olympiavoittajat Luokka:Vuonna 1985 syntyneet Luokka:Elävät henkilöt
You Us It!

You Us It! on brittiläisen punk-yhtye 999:n kolmastoista albumi. Albumi sisältää hittejä, kuten "Bye Bye England" ja "Black Flowers For The Bride". Albumi nauhoitettiin vuonna 1993. == Kappaleet == # # # # # # # # # # # # # # # Luokka:Vuoden 1993 albumit Luokka:Brittiläiset punkalbumit Luokka:Brittiläiset uuden aallon albumit
Tata Group

thumb|Yhtiön valmistama maailman halvin auto, Tata Nano. Tata Group () on kansainvälinen konglomeraatti, jonka pääkonttori on Intian Mumbaissa. Se on Intian suurin yksityinen yritys ja toimii teräs-, auto-, tietotekniikka-, viestintä-, voimayhtiö-, tee- ja hotellialoilla. Yhtymä sai nimen perustajansa Jamsetji Tatan mukaan, joka perusti kangasalan yrityksen vuonna 1874. Tatan perheen edustajia on ollut lähes tauotta yhtymän johdossa. Viidennen sukupolven edustaja Ratan Tata kuoli 86 vuoden iässä lokakuussa 2024. Konserni laajensi hotellialalle 1904, teräkseen 1912, moottoreihin 1945 ja autoihin 1954. Tata Steel on Aasian ensimmäinen ja Intian suurin yksityinen teräsyhtiö, joka on nykyisin maailman kuuden suurimman teräsyhtiön joukossa. Tata Motors on yhtymän autovalmistaja. Tata Global Beverages on puolestaan yhtymän virvoitusjuomakonserni, joka on yksi maailman viidestä suurimmasta teen valmistajasta. Vuonna 2008 Tata Group julkisti maailman halvimman auton, 1 800 euroa maksavan Tata Nanon. Yritys kävi myös neuvotteluja Fordin kanssa Jaguarin ja Land Roverin ostamisesta Tata osti ne lopulta 2,3 miljardilla dollarilla eli noin 1,5 miljardilla eurolla. == Lähteet == * tr:Tata
Mühlburg

Mühlburg on Karlsruhen kaupunginosa. Sen läpi virtaa Albjoki. Mühlburgin pinta-ala on 5,27 neliökilometriä, ja sen asukasluku oli 16 336 vuoden 2021 lopussa. Ensimmäiset maininnat Mühlburgista ovat vuodelta 1248. Tuolloin kaupungin nimi oli Mulenberc. Kaupunkioikeudet Mühlburg sai vuonna 1670. Mühlburg yhdistettiin Karlsruheen vuonna 1886. Tuolloin kaupungin asukasluku oli noin 4 100 ja pinta-ala 2,10 km². Vuodesta 1901 lähtien Karlsruhen satama Reinissä on sijainnut Mühlburgissa. Mühlburgin kuuluisin asukas on Karl Benz, joka syntyi siellä vuonna 1844. == Lähteet == == Aiheesta muualla == Luokka:Saksan kaupunginosat Luokka:Karlsruhe
Friedrich Overbeck

Johann Friedrich Overbeck (3. heinäkuuta 1789 Lyypekki – 12. marraskuuta 1869 Rooma, Italia) oli saksalainen taidemaalari, piirtäjä ja kuvittaja.britannica.com: Johann Friedrich Overbeck Overbeck muutti 1809 Roomaan. Hän oli nasareenien merkittävimpiä taiteilijoita. Tyylillisesti hänen uskonnollinen taiteensa muistutti Rafaelia ja Peruginoa. == Lähteet == == Aiheesta muualla == Luokka:Saksalaiset taidemaalarit Luokka:Romantiikan taiteilijat Luokka:Vuonna 1789 syntyneet Luokka:Vuonna 1869 kuolleet
Coelurosauravus

Coelurosauravus (”onttoluinen liskolintu”) oli permikaudella puissa elänyt matelija. Se oli yksi ensimmäisistä liitävistä selkärankaisista. == Ulkonäkö ja käyttäytyminen == Coelurosauravuksella oli selässä pitkiä luusauvoja, joiden väliset ihopoimut toimivat siipinä. Pieni ja kevyt kallo auttoi Coelurosauravusta pysymään kauan ilmassa. Liitäessään se piti eturaajansa ojennettuina ja käytti häntäänsä peräsimenä. Se saattoi myös levittää siipensä nostaekseen lämpötilaansa kun se otti aurinkoa puiden rungoilla. Sen taipuisat kynnelliset sormet auttoivat sitä pysymään kiinni puissa. Coelurosauravusten uskotaan saalistaneen ja levänneen parvissa. Toisin kuin myöhemmin elänyt Kuehneosaurus, Coelurosauravus pystyi laskostamaan siipensä levätessään. Niiden ravintoa olivat suuret hyönteiset, joita ne murskasivat terävillä hampaillaan. Coelurosauravuksen pituus oli 30–40 cm ja siipien kärkiväli noin 30 cm. == Löydöt == Ensimmäiset Coelurosauravuksen jänteet löysi eräs kuparikaivostyömies Englannista vuonna 1910. Tämän jälkeen on löytynyt lisää näytteitä Englannista, Madagaskarilta ja 1980-luvun loppupuolella Itä-Saksasta Kupershieferin muodostumasta. == Katso myös == * Kuehneosaurus == Lähteet == * Luokka:Esihistorialliset matelijat
Jerry Mathers

Jerry Mathers (s. 2. kesäkuuta 1948) on yhdysvaltalainen näyttelijä. Hänet muistetaan muun muassa televisiosarjasta Leave It to Beaver, joka esitettiin alun perin vuosina 1957–1963. Mathers esiintyi myös elokuvissa, joista eräs on Alfred Hitchcockin Mutta... kuka murhasi Harryn? (1955). Hän aloitti uransa hyvin varhain; hänet nähtiin mainoksessa jo kaksivuotiaana. Suurimman maineensa Iowan Sioux Cityssä syntynyt Mathers saavuttikin juuri lapsinäyttelijänä. Hän valmistui Notre Dame High Schoolista 1967 ja myöhemmin Kalifornian yliopistosta. 1960-luvun viimeisinä vuosina Yhdysvalloissa alkoi levitä virheellinen huhu, jonka mukaan Mathers olisi saanut surmansa Vietnamissa.http://www.snopes.com/radiotv/tv/mathers.asp Mathersilla on kolme lasta. Hän sairastaa aikuisiän diabetesta. == Lähteet == Luokka:Yhdysvaltalaiset näyttelijät Luokka:Vuonna 1948 syntyneet Luokka:Elävät henkilöt Luokka:Yhdysvaltalaiset lapsinäyttelijät
Hugh Beaumont

thumb|Hugh Beaumont vuonna 1956. Eugene Hugh Beaumont (16. helmikuuta 1909 – 14. toukokuuta 1982) oli yhdysvaltalainen näyttelijä. Hänet muistetaan parhaiten roolista televisiosarjassa Leave It to Beaver (1957–1963). Beaumont syntyi Kansasissa ja valmistui yliopistosta teologian maisteriksi. Hän oli vuodesta 1942 naimisissa näyttelijä Kathryn Adamsin kanssa ja sai kolme lasta. Jonkin verran myös ohjaus- ja käsikirjoitustöissä vaikuttanut Beaumont kuoli sydänkohtaukseen ollessaan 73-vuotiaana vierailulla Münchenissä, Saksassa. == Aiheesta muualla == * Luokka:Yhdysvaltalaiset näyttelijät Luokka:Vuonna 1909 syntyneet Luokka:Vuonna 1982 kuolleet
Tony Dow

Anthony Lee "Tony" Dow (13. huhtikuuta 1945 – 27. heinäkuuta 2022) oli yhdysvaltalainen näyttelijä. Hänet muistetaan parhaiten roolista televisiosarjassa Leave It to Beaver (1957–1963). Dow syntyi Hollywoodissa, Kaliforniassa. Dow meni naimisiin Carol Marlow'n kanssa kesäkuussa 1969 ja heidän avioliittonsa päättyi vuonna 1978. Heillä oli yksi vuonna 1973 syntynyt lapsi. Kesäkuussa 1980 Dow meni naimisiin Lauren Shulkindin kanssa. 1990-luvulla Dow paljasti kärsineensä masennuksesta. Myöhemmin hän näytteli tätä taistelua kuvaavissa oma-apuvideoissa, mukaan lukien Beating the Blues vuodelta 1998. Lokakuussa 2021 Dow joutui sairaalaan keuhkokuumeen takia. Toukokuussa 2022 Dow'lla diagnosoitiin syöpä. 26\. heinäkuuta 2022 ennenaikaisten kuolemailmoitusten jälkeen hänen perheensä ilmoitti, että Dow oli ”viimeisinä tunteinaan” Kalifornian Topangassa kodissaan saattohoidon alaisena. Hän kuoli 27. heinäkuuta 77-vuotiaana. == Lähteet == == Aiheesta muualla == * Luokka:Yhdysvaltalaiset näyttelijät Luokka:Yhdysvaltalaiset lapsinäyttelijät Luokka:Vuonna 1945 syntyneet Luokka:Vuonna 2022 kuolleet
Luna 5

Luna 5 () oli Neuvostoliiton kuuluotain, joka yritti pehmeää laskeutumista Kuun pinnalle. Jarrutusrakettijärjestelmän vian vuoksi se törmäsi kuun pintaan Pilvien mereen Mare Nubiumiin 10. toukokuuta 1965. Se oli toinen Neuvostoliiton luotain, joka pääsi Kuuhun asti. Luna 5:n ja sen edeltäjän Luna 4:n välissä Neuvostoliitolla oli ollut kolme epäonnistunutta laukaisuyritystä maaliskuussa 1964, huhtikuussa 1964 ja huhtikuussa 1965, ja lisäksi Kosmos 60, joka pääsi maan kiertoradalle asti. ==Lähteet== Luokka:Luna-ohjelma Luokka:Vuoden 1965 avaruustoiminta
Emmanuel Lewis

Emmanuel Lewis (s. 9. maaliskuuta 1971) on yhdysvaltalainen näyttelijä. Hänet muistetaan parhaiten nimiroolista televisiosarjassa Webster (1983–1989). Lewis syntyi New Yorkin Brooklynissä ja valmistui Clark Atlanta Universitysta. Vaikka hänen maineensa perustuu pitkälti hänen urasaavutuksiinsa lapsuus- ja nuoruusiällä, hän on jatkanut näyttelemistä aikuisuuteensa asti. Lewis oli vuosien 1984–1987 aikana neljästi ehdolla Young Artist Awardin saajaksi ja voitti neljä People's Choice Awardia. Lewis on tuntemattomista syistä epätavallisen lyhyt, vain 1,30 metrin mittainen. == Aiheesta muualla == * Lewis, Emmanuel Lewis, Emmanuel Lewis, Emmanuel Luokka:Yhdysvaltalaiset lapsinäyttelijät
Luna 6

Luna 6 () oli Neuvostoliiton kuuluotain, jonka piti yrittää pehmeää laskeutumista Kuun pinnalle. Se oli rakenteeltaan samanlainen kuin Luna 5. Kesken lennon tehdyn korjausliikkeen epäonnistumisen takia Luna 6 ohitti Kuun 161 000 kilometrin päästä kesäkuussa 1965. == Lähteet == Luokka:Luna-ohjelma Luokka:Vuoden 1965 avaruustoiminta
Tony Anselmo

Tony Anselmo (s. 18. helmikuuta 1960 Salt Lake City, Utah, YhdysvallatTony Anselmo (Animation-Voice) Disney Legends Viitattu 24.1.2011 ) on yhdysvaltalainen animaattori ja ääninäyttelijä, joka tunnetaan ääniroolistaan Aku Ankkana. == Ura == Anselmo kiinnostui nuorena piirtämisestä. Hän esitteli 16-vuotiaana portfolionsa animaattoreille Ollie Johnston ja Jack Hannah, jotka lähettivät Anselmon opiskelemaan kolmeksi vuodeksi Kalifornian taideinstituuttiin. Anselmo työskenteli opintojen jälkeen aluksi harjoittelijana ja myöhemmin animaattorina Disneyllä 1980-luvulla. Hän ystävystyi tuolloin Aku Ankan alkuperäisen ääninäyttelijän Clarence Nashin kanssa. === Animaattorina === Anselmo on toiminut animaattorina Disneyn tuottamien elokuvien parissa 1980-luvulta lähtien. Hän on työskennellyt muun muassa elokuvissa Basil Hiiri – Mestarietsivä, Oliver ja kumppanit, Leijonakuningas, Mulan sekä Nalle Puh ja Möhköfantti. Anselmo toimi 1990-luvulla myös hahmojen sommittelijana Simpsoneissa. Saatuaan roolin Aku Ankan ääninäyttelijänä, Anselmo on tehnyt vähemmän töitä piirtämisen parissa. === Ääninäyttelijänä === Anselmo ja pitkäaikainen Aku Ankan ääninäyttelijä Clarence Nash viettivät aikaansa usein yhdessä työpaikalla. Nash opetti käyttämiään tekniikoita Akun äänen tuottamiseksi Anselmolle. Hän oppi esittämään Akua vasta pitkäaikaisen harjoittelun jälkeen. Anselmo vieraili Nashin luona sairaalassa tämän sairastuttua leukemiaan vuonna 1985. Nash kertoi Anselmolle haluavansa tämän jatkavan Akun roolissa. Nashin samana vuonna tapahtuneen kuoleman jälkeen Anselmo on toiminut Aku Ankan äänenä vuodesta 1986 lähtien muun muassa Ankronikassa, Mikin Juhlashow'ssa, Nokkapokassa, Akun tehtaassa, Mikin klubissa ja useassa videopelissä. == Lähteet == == Aiheesta muualla == * Tony Anselmo Voice Chasersissa Luokka:Amerikanitalialaiset Luokka:Yhdysvaltalaiset animaattorit Luokka:Yhdysvaltalaiset ääninäyttelijät Luokka:Videopelien ääninäyttelijät Luokka:Vuonna 1960 syntyneet Luokka:Elävät henkilöt
Luna 7

Luna 7 () oli Neuvostoliiton kuuluotain, joka yritti pehmeää laskeutumista Kuun pinnalle. Jarrutusrakettijärjestelmä käynnistyi liian aikaisin ja luotain törmäsi kuun pintaan Myrskyjen valtamereen Oceanus Procellarumiin 7. lokakuuta 1965, viisi kuukautta sen jälkeen kun Luna 5 oli tuhoutunut lähes samalla tavalla. ==Lähteet== Luokka:Luna-ohjelma Luokka:Vuoden 1965 avaruustoiminta
Luna 8

Luna 8 () oli Neuvostoliiton kuuluotain, joka yritti pehmeää laskeutumista Kuun pinnalle. Jarrutusrakettijärjestelmä käynnistyi liian myöhään ja luotain törmäsi kuun pintaan Myrskyjen valtamereen Oceanus Procellarumiin 6. joulukuuta 1965. Kaksi kuukautta sen jälkeen kun Luna 7 oli tuhoutunut lähes samalla tavalla, ja viisi kuukautta Luna 5:n epäonnistuneen laskeutumisyrityksen jälkeen, Luna 8 pääsi näistä lähimmäs onnistumista, ja se ehti kokeilla monia teknisiä uutuuksia kuten tähtien mukaan suunnistamista ja radiolaitteiden käyttöä maasta käsin. == Lähteet == Luokka:Luna-ohjelma Luokka:Vuoden 1965 avaruustoiminta
Guyanan dollari

Guyanan dollari (GYD) on Guyanan virallinen valuutta vuodesta 1839 alkaen, ja joka on ollut käytössä nykyisessä muodossaan vuodesta 1951 lähtien. Valuutan tunnuksena käytetään $-merkkiä tai tarvittaessa GY$-merkintää. Guyanan dollari jakautuu 100 senttiin, joskin senttiarvoisia kolikkoja ei ole enää inflaation vuoksi yleisesti käytössä. Yleiset kolikkoarvot ovat $1, $5 ja $10 ja seteliarvot $20, $100, $500 ja $1 000\. Luokka:Amerikan rahayksiköt Luokka:Guyana
Vepsän koulu (Kuhmo)

Vepsän koulu oli Kuhmossa Vepsän kylässä sijainnut peruskoulu. Koulu rakennettiin vuosina 1955–1956 ja opetus alkoi syksyllä 1956. Koulu toimi ensin kansakouluna, ja myöhemmin ala-asteena. Koulu lakkautettiin oppilasmäärien vähyyden vuoksi vuonna 2002 syksyllä. Luokka:Suomen peruskoulut Luokka:Kuhmon oppilaitokset Luokka:Entiset suomalaiset oppilaitokset
Dabba Wallah

Dabba Wallah tai dabbawalla on palvelu ja ammatti Intian Mumbaissa, sekä näiden ammatinharjoittajien osuuskunta, joka työllistää noin viisituhatta jäsentään. Dabbawallat kuljettavat metallisia lounasastioita työpaikoille joko asiakkaidensa kotiväeltä tai erillisestä lounaskeittiöstä. Palvelu on aloitettu 1880-luvulla. Sitä pidetään taidokkaana tiedonhallinnan näytteenä, sillä dabbawallat kuljettavat päivittäin lähes 200 000 ruoka-annosta, valituksia tulee erittäin vähän ja koko palvelu toimii ilman korkeaa teknologiaa.New York Times == Lähteet == == Aiheesta muualla == * Dabbawalla.com - tribuuttiravintola Yhdysvalloissa Luokka:Intialainen kulttuuri Luokka:Mumbai Luokka:Logistiikka-alan ammatit
Vepsä (Kuhmo)

Vepsän kylä sijaitsee Etelä-Kuhmossa Vepsänjoelta Nurmesrajalle saakka. Lännessä on naapurikylänä Katerma ja idässä Korpisalmi. == Asuttaminen == Vepsälle on tullut ensimmäinen asukas 1600-luvulla Pihlajanvaaralle (nykyinen Toivola). Myöhemmin asukkaita tuli lisää Vepsänjärven rannoille sekä myös Kuhmon kirkonkylälle päin. Varhaisina aikoina oli toistakymmentä taloa sekä joitakin pienempiä mökkejä, joista pulavuosina moni autioitui. Toimeentulo oli silloin paljolti kalastuksen ja metsästyksen sekä muutaman lehmän ja ns. pienkarjan varassa. Myöhemmin metsätyöt antoivat mahdollisuuksia lisäansioihin. == Koulut == * Riihivaaran pirtissä pidettiin koulua 1940-luvulla, sieltä oppilaat siirtyivät Vepsän koululle vuosiksi 1952–2002 * Nykyään kylällä ei ole koulua == Maanviljely nykyään == Traktoreiden ja muiden koneiden yleistyessä 1950-luvulla peltojen pinta-alat lisääntyivät vähitellen. Nykyisin on Vepsällä maidontuotantoon erikoistuneita karjatiloja kuusi. Viljelysalat ovat vuokrapellot mukaan luettuna keskimäärin 40 ha:n paikkeilla ja työkoneet ovat tarvittavan tehokkaita. == Kulkuyhteydet == Vepsä oli pitkään ”korvessa”, sillä sinne ei ollut tietä. Tieyhteydet kuitenkin paranivat lopulta: * Vuosina 1907–1908 tehtiin työttömyystöinä 13 kilometriä tietä Nurmestieltä Ahovaaran taloon. * Ahovaarasta tehtiin tie Koukkulaan 1920–1930-luvulla * Vepsänjärven ympäri tehtiin Petäjäahontie 1960-luvulla. == Tekniikan tulo kylään == * Traktorit ja koneet alkoivat yleistyä 1950-luvulla * Puhelin tuli Vepsän kaupalle vuonna 1961. Taloihin puhelimia saatiin vuonna 1971. * Sähköt ovat tulleet Vepsälle vuodesta 1974 lähtien. Luokka:Kuhmon kylät
Rickie Hyvärinen

Rickie Hyvärinen (s. 28. elokuuta 1980 Hässelby, Ruotsi) on suomalainen salibandyn pelaaja. ==Ura== Hyvärinen aloitti uransa ruotsalaisseura Hässelby Hawksissa ja siirtyi sitten Råsunda IS:ään. Välillä hän pelasi puoli kautta Haningessa mutta palasi Råsundaan, josta sittemmin tuli nimenmuutoksen jälkeen Caperio/Täby. Kaudella 2006–2007 Hyvärinen oli Ruotsin liigan pistepörssissä neljäs ja pudotuspelien pistepörssissä toinen. Hyvärinen on pelannut Suomen maajoukkueessa yksitoista maaottelua 11. marraskuuta 2008 mennessä. Joulukuussa 2008 hän kuului maailmanmestaruuden voittaneeseen joukkueeseen. Hän teki MM-turnauksen loppuottelussa yhden maalin ja antoi kolme maaliin johtanutta syöttöä, ottelun ratkaissut jatkoaikamaali mukaan lukien. Hänet palkittiin loppuottelun parhaana pelaajana. Huhtikuussa 2010 Hyvärinen valittiin vuoden parhaaksi salibandypelaajaksi Ruotsissa.Suomen maajoukkuetähdestä Vuoden paras Ruotsissa Iltalehti 14.4.2010 Viitattu 10.12.2010 Puolestaan vuoden 2010 joulukuussa Hyvärinen valittiin maailman toiseksi parhaimmaksi pelaajaksi.Rickie - absolut världsklass tabyfc.se 2.12.2010 Viitattu 10.12.2010 == Lähteet == * === Viitteet === Luokka:Suomalaiset salibandyn pelaajat Luokka:Vuonna 1980 syntyneet Luokka:Ruotsinsuomalaiset henkilöt Luokka:Elävät henkilöt
Itävaltalainen holokaustin muistopalkinto

Itävaltalainen joukkotuhon muistotyöjärjestö (eng. Austrian Holocaust Memorial Service, "AHMS") perusti Itävaltalaisen Holokaustin Muistopalkinnon (eng. Austrian Holocaust Memorial Award, "AHMA") vuonna 2006. Palkinto myönnetään vuosittain henkilölle, joka on osoittanut erityistä vaivannäköä Shoan muistotyössä. Vuodesta 1992 nuoret itävaltalaiset ovat levittäneet AHMAa yli 20 maassa ympäri maailmaa, muun muassa Saksassa, Australiassa ja Yhdysvalloissa. Nuoret itävaltalaiset tuntevat vastuunsa maailmanlaajuisesti itävaltalaisten kansallissosialistien rikoksista. 17.10.2006 Pan Guang, kiinalainen historioitsija, sai ensimmäisen AHMA-palkinnon. Brasilialaiselle journalistille, Alberto Dinesille, annettiin AHMA lokakuussa 2007 Itävallan konsulaatissa Rio de Janeirossa hänen pyrkimyksistään perustaa museo, joka olisi omistettu Stefan Zweigille, ja hänen kirjastaan “Morte no paraiso, a tragedia de Stefan Zweig”. 17.3.2008 ranskalainen natsien uhri Robert Hébras, joka pakeni natsien joukkomurhia Oradourista, saa vuoden 2008 AHMAn Itävallan suurlähetystöltä Ranskassa. ==Palkinnon saaneet== Vuosi saaja maa 2006 Pan Guang 2007 Alberto Dines 2008 Robert Hébras 2009 Jay M. Ipson 2010 Eva Marks 2011 Auschwitzin juutalainen keskus, Oswiecim http://www.jta.org/news/article/2012/01/27/3091384/auschwitz-jewish-center- honored-by-austrian-ambassador Auschwitz Jewish center honored by Austrian ambassador], JTA.org, January 27, 2012 2012 Ladislaus Löb, Brighton 2013 Hugo Höllenreiner, Ingolstadt 2014 Margers Vestermanis, Riga 2015 Erika Rosenberg, Buenos Aires 2016 Giorgio Frassineti, Predappio (Forlì) 2017 Ruben Fuks, Belgrad 2018 Alla Gerber ja Ilja Altman, Moskova 2019 Tomislav Dulic, Uppsala 2020 Dušan Stefančič, Ljubljana ==Lähteet== ==Aiheesta muualla== * Austrian Holocaust Memorial Service Luokka:Palkinnot
Parhaat (Lea Laven)

Parhaat on Lea Lavenin kokoelmalevy, joka julkaistiin vuonna 1995. == Kappaleet == #Tumma nainen (alkup. Dark Lady) #Kortit kertoo kohtalomme (alkup. Zingarella) #Rakkaus (alkup. L'Amour en Heritage) #Kriminal tango #Kuin kissa #Musta maananatai #On rakkaus vaikein yksinkertaisuus #Näytit parhainta aikaa #Merimies, kotimaasi on meri #Muistojen hehku (mukana Kari Tapio, alkup. Lavanda) #Mitä rakkaus on (I Want to Know What Love Is) #Jos sydämettä läikytät #Sanat murenevat #Silmät sataa ikävää #Miksi sydän joskus myrskyn nostaa #Oot luonain ain #Mustasukkaisuutta (Jalousie) #Taivaan lahja #On aika mennä #Viimeinen juna Luokka:Vuoden 1995 kokoelma-albumit Luokka:Lea Lavenin albumit
Kulhon Kunto

Kulhon Kunto on urheiluseura, joka toimii Kontiolahden Kulhon kylässä, Joensuun rajalla. Sen virallinen nimi on Voimistelu- ja Urheiluseura Kulhon Kunto ry. Seuran lyhenne on KuKu. Seura on tunnettu erityisesti pesäpallotoiminnastaan. Miesten joukkue on pelannut maakunta- ja suomensarjassa. Toinen tärkeä laji on salibandy. Miehet nousivat kaudelle 2008-2009 IV-divisioonaan. Seurassa pelataan myös lentopalloa. sulkapalloa ja perhesählyä. Lapsille on voimistelukerhoja. == Kulhon Kunnon puheenjohtajia== *Mikko Karjalainen *Pertti Mäkisalo *Markku Putkuri *Petteri Lukkarinen *Niko Varis *Mika Könönen *Teemu Harinen Luokka:Kontiolahtelaiset urheiluseurat Luokka:Suomalaiset urheilun yleisseurat Luokka:Pesäpalloseurat
Sähkökatkos

thumb|250px|Sähkökatkoksen aiheutuminen: voimalinjoille kaatunut puu väänsi linjat yhteen, aiheuttaen valokaaren ja lopulta pylväässä olevan muuntajan ylikuormittumisen ja räjähtämisen. Sähkökatkoksella tarkoitetaan häiriötä, jolloin sähkön jakelu keskeytyy. Katkos voi levittäytyä joskus laajalle alueelle, jolloin jopa tuhannet taloudet ovat vailla verkosta saatavaa sähköä. Jos sähkökatkos koskee yksittäistä taloutta, kannattaa tarkistaa asunnon sähkökeskuksen sulakkeet. ==Syyt== Sähkökatkoksen voi aiheuttaa esimerkiksi oikosulku tai ilmastollinen syy, kuten ukkosen aiheuttama ylijännite tai myrsky, jolloin puita voi kaatua sähkölinjoille. 98–99 prosenttia sähkökatkoksista saa alkunsa sähkönjakeluverkossa. Katkoksia voitaisiin siis välttää hankkimalla energia käyttöpaikan läheltä.http://www.rmi.org/sitepages/pid467.php Lovins, Sheikh & Markevich: Forget Nuclear ==Seuraukset ja suojautuminen== Pahimmillaan sähkökatkos voi johtaa jopa ihmishenkien menettämiseen. Tämän estämiseksi sairaaloissa on sähkökatkosten varalta omat varavoimalat, joista saadaan virta sairaalalaitteisiin ja elintoimintoja ylläpitäviin laitteisiin katkoksen sattuessa. Myös esimerkiksi ydinvoimaloissa ovat omat varavoimalat siltä varalta, että sähköverkot pettävät, tai sattuu jokin muu onnettomuus joka katkaisee sähköt voimalan välttämättömistä, reaktoria ohjaavista ja sen toimintaa ylläpitävistä laitteista. Myös sähkön jakeluasemat ovat akkuvarmistettu, jolloin mahdollistetaan sähkönjakelun ohjaus etänä. Akkuvarmistus sähköasemilla ei kuitenkaan mahdollista keskeytyneen sähkönjakelun tilapäistä sähköntoimitusta sähkönkäyttäjille, eli kuluttajille. Lisäksi sähkönjakeluun tarvittavat kojeet ovat sähköasemilla useimmiten kahdennettu, jolloin toisen vikaantuessa, voidaan jakelua jatkaa, kunnes hajonnut koje vaihdetaan ehjään. ===Hätäverkko=== Monissa julkisissa ja suurissa rakennuksissa myös käytetään erillistä, sähköverkosta erotettua hätäverkkoa, joka saa virran rakennuksen sähköhuoneessa sijaitsevista akuista. Vaikka varsinaisen sähköverkon virta katkeaisi, hätäverkko toimii edelleen akkujen ansiosta, ja sen tarkoitus on muun muassa pitää hätävalaisimet toiminnassa. Hätäverkon johdot ovat aina kirkkaanpunaisia, ja erottuvat näin helposti muun verkon tavallisesti valkoisista tai harmaista johdoista. ==Sähköyhtiöiden korvausvelvollisuus== Jos sähkökatkos kestää yli 12 tuntia, tulee sähkölaitoksen maksaa asiakkaalle korvaus, joka on 10 prosenttia vuotuisesta verkkopalvelumaksusta. Jos katkos kestää yli viisi vuorokautta, keskeytyksestä maksettava korvaus on vuotuisen verkkopalvelumaksun suuruinen. Vaikka katkos ei kestäisikään 12 tuntia, korvausta voi hakea, esimerkiksi jos katkos aiheuttaa taloudellista vahinkoa. ==Katso myös== * Kiertävä sähkökatkos * Hajautettu energiantuotanto *UPS *Aggregaatti == Lähteet == ==Aiheesta muualla== * Pahasti poikki - näin selviät pitkästä sähkökatkosta. Puolustusministeriön kansalaisopas pitkäkestoisiin sähkökatkoihin varautumisesta. Luokka:Sähkönsiirto Luokka:Sähkövoima
John Winter

John Arthur ”Jack” Winter (3. joulukuuta 1924 Australia – 5. joulukuuta 2007 Perth, Australia) oli australialainen korkeushyppääjä, joka voitti olympiakultaa vuoden 1948 kesäolympialaisissa Lontoossa tuloksella 198 cm. ==Ura== Winterin kyvyt huomattiin tämän ollessa 15-vuotias ja hän kilpaili koulujenvälisessä urheilukilpailussa ja voitti alle 16-vuotiaiden korkeuden tuloksella 179 cm ja yleisen sarjan tuloksella 185 cm. Hän palveli Australian ilmavoimissa toisen maailmansodan aikana ja oli sodan loppuvaiheessa liittymässä Vickers Wellington -pommikonelaivueeseen. Sodan jälkeen hän jatkoi kilpailemista ja voitti Australian mestaruuden vuosina 1947 ja 1948. Seuraavana vuonna hän liittyi Australian olympiajoukkueeseen, mutta häntä ei kuitenkaan pidetty vahvana mitaliehdokkaana. Winter ja Georges Damitio käyttivät muista kilpailijoista poikkeavaa tekniikkaa. Kilpailusta tuli pitkä ja se kesti useita tunteja ja suurimman osan aikaa satoi vettä. Korkeudesta 195 cm oli hyppäämässä viisi hyppääjää ja ratkaisu saatiin vasta korkeudesta 198 cm, jonka Winter ylitti ainoana kilpailijana. Lontoon olympialaisten jälkeen Winter viipyi Englannissa eikä osallistunut vuonna 1949 Australian mestaruuskilpailuihin. Hän palasi vasta seuraavana vuonna ja voitti mestaruuden. Samana vuonna hän voitti myös Kansainyhteisön mestaruuden. Hän lopetti uransa 26-vuotiaana. == Lähteet == == Aiheesta muualla == * Luokka:Australialaiset korkeushyppääjät Luokka:Australialaiset olympiavoittajat Luokka:Vuonna 1924 syntyneet Luokka:Vuonna 2007 kuolleet
Olga Zaitseva

Olga Aleksejevna Zaitseva (, s. 16. toukokuuta 1978 Moskova, Venäjän SFNT, Neuvostoliitto) on venäläinen ampumahiihtäjä. Zaitseva aloitti uransa vuonna 1994. Hän voitti viestissä olympiakultaa sekä Torinossa 2006 että Vancouverissa 2010 ja hopeaa Vancouverin yhteislähdössä. Sotšin olympialaisissa 2014 Zaitseva oli mukana Venäjän naisten toiseksi tulleessa viestijoukkueessa. Hänen suorituksensa mitätöitiin myöhemmin dopingrikkeen vuoksi. MM-kisoissa Zaitseva on voittanut kaiken kaikkiaan kahdeksan mitalia, joista kolme on tullut Hochfilzenin kisoista 2005. Tuolloin hän voitti kaiken värisiä mitaleja: kultaa viestistä, hopeaa pikakilpailusta ja pronssia takaa- ajosta. Vuotta myöhemmin Zaitseva voitti hopeaa Hanti-Mansijskissa, tällä kertaa lajina oli viesti. Pyeongchangissa 2009 hän sai yhteislähdössä ja viestissä kultaa sekä oli pikakilpailussa ja takaa-ajossa kolmas. Zaitseva on voittanut urallaan kolmetoista maailmancupin osakilpailua, ollut viisitoista kertaa toinen ja kahdeksantoista kertaa kolmas. MM-kisoissa hän on ollut mukana 33 kisassa, joista kahdeksassa hän on päässyt mitaleille. Olympialaisissa hän on ollut mukana 16 kisassa sekä kolmessa mitaleilla. == Lähteet == Luokka:Venäläiset ampumahiihtäjät Luokka:Venäläiset olympiavoittajat Luokka:Vuonna 1978 syntyneet Luokka:Elävät henkilöt
Oskar Svärd

thumb|Oskar Svärd (kuvassa takana) ja Jerry Ahrlin Vasaloppetissa 2007 Oskar Svärd (s. 19. syyskuuta 1976 Tvärred, Ulricehamn) on ruotsalainen maastohiihtäjä, joka edustaa Vålådalens SK -seuraa. Svärd on voittanut Vasaloppet-hiihtotapahtuman vuosina 2003, 2005 ja 2007. Kaudella 2005–2006 Vasaloppet kuului maailmancupiin, silloin Svärd sijoittui viidenneksi. Maailmancupissa hän on ollut pisteillä lisäksi sprinttikilpailussa Tukholmassa helmikuussa 2004, sijoitus 28. Saman vuoden marraskuussa hän hiihti toisen osuuden Ruotsin viestijoukkueessa, joka sijoittui kuudenneksi maailmancupin viestissä Jällivaarassa. Svärd on voittanut FIS:n maratoncupin kilpailuista Vasaloppetin lisäksi Tšekissä käytävän Jizerska padesatka -kilpailun vuosina 2003 ja 2004. Maratoncupin osakilpailuissa hän on sijoittunut kärkikolmikkoon kaikkiaan kymmenen kertaa. Kokonaiskilpailussa hän on ollut parhaimmillaan neljäs kausilla 2002–2003 ja 2006–2007. ==Lähteet== * == Aiheesta muualla == *Virallinen sivusto Luokka:Ruotsalaiset maastohiihtäjät Luokka:Vuonna 1976 syntyneet Luokka:Elävät henkilöt
Charles J. Pedersen

Charles John Pedersen (3. lokakuuta 1904 Busan – 26. lokakuuta 1989 Salem, New Jersey) oli yhdysvaltalainen kemisti. Hän sai Nobelin kemianpalkinnon vuonna 1987 kruunueettereiden löytämisestä. Pedersen jakoi palkinnon Donald J. Cramin ja Jean-Marie Lehnin kanssa. Pedersen syntyi 1904 Busanissa norjalaiselle isälle ja japanilaiselle äidille. Hän muutti Yhdysvaltoihin opiskelemaan vuonna 1922. Hän aloitti kemiantekniikan opiskelun Daytonin yliopistossa. Suoritettuaan alemman korkeakoulututkinnon Pedersen jatkoi opiskelua MIT:ssä. Sieltä hän valmistui maisteriksi. Vaikka MIT:n professorit kehottivat Pederseniä jatkamaan opintojaan tohtorin tasolle, hän päätti aloittaa tieteellisen uransa heti valmistumisensa jälkeen. Pedersen on yksi harvoista tieteen Nobel-palkinnon saajista, jolla ei ole tohtorin arvoa.J. Pedersen Catholic University of America Vuonna 1927 Pedersen aloitti työt DuPontin palveluksessa. Siellä hän toimi seuraavat 47 vuotta kunnes hän 65 vuoden iässä jäi eläkkeelle. DuPontilla hänen työnsä käsittivät 25 julkaisua ja 65 patenttia. Vuonna 1967 Pedersen julkaisi kaksi työtään, jotka käsittelivät kruunueettereiden synteesiä. Nämä molekyylit olivat ensimmäisiä sarjassa erikoisia molekyylejä, jotka pystyvät muodostamaan stabiileja yhdisteitä alkalimetalli-ionien kanssa. Vuonna 1983 Pedersenillä diagnosoitiin olevan myelooma. Huolimatta huonosta kunnostaan hän kuitenkin matkusti Tukholmaan vuonna 1987 vastaanottamaan Nobel-palkintonsa. == Lähteet == Luokka:Nobelin kemianpalkinnon saajat Luokka:Yhdysvaltalaiset kemistit Luokka:Vuonna 1904 syntyneet Luokka:Vuonna 1989 kuolleet
Simo Mälkiä

Simo Mälkiä (s. 21. elokuuta 1983 Lappeenranta) on suomalainen jääkiekkovalmentaja ja pelaajauransa lopettanut jääkiekkoilija, joka pelasi puolustajana. Mälkiä siirtyi Jokereihin kaudelle . Aiemmin urallaan hän edustanut SM-liigassa Saimaan Palloa (2007–2009). SaiPaa ennen hän pelasi Mestiksessä Jukureissa ja KooKoossa. Hän on voittanut Jukureissa Mestis- mestaruuden vuonna 2006 ja hopeaa 2007. Mälkiä sai ottelussa 18. helmikuuta 2010 polvivamman, jonka vuoksi hän joutui lopulta lopettamaan uransa vuonna 2012. Simon isä Heikki Mälkiä on entinen jääkiekkoilija, jonka pelinumeron 20 SaiPa on jäädyttänyt. Simo on käyttänyt isänsä numeroa SaiPassa. Heikki on nykyään valmentaja, joka on valmentanut SM-liigassa nykyisen seuransa Ilveksen lisäksi myös SaiPaa ja HIFK:ta. Tämän takia Simo on pelannut myös Ilveksen ja HIFK:n junioreissa. == Lähteet == * * === Viitteet === == Aiheesta muualla == * Uutinen Mälkiän sopimuksesta SaiPan kanssa Luokka:Suomalaiset jääkiekkoilijat Luokka:Vuonna 1983 syntyneet Luokka:Elävät henkilöt Luokka:Suomalaiset jääkiekkovalmentajat
Bibliotheca Teubneriana

Bibliotheca Teubneriana eli Teubner on julkaisusarja, jossa on julkaistu kreikan- ja latinankielisiä tekstejä. Se on laajin nykyaikainen antiikin ja osin keskiajan kreikan- ja latinankielisen kirjallisuuden kokoelma. Sarjan koko nimi on Bibliotheca Scriptorum Graecorum et Romanorum Teubneriana, ja siihen kuuluu johtavien tutkijoiden kommentoimia kriittisiä editioita. Ainoat vastaavat julkaisusarjat nykyisin ovat Oxford Classical Texts ja Collection Budé. == Historia == Benedictus Gotthelf Teubner (1784–1856) aloitti 1811 omissa nimissään kirjapainotoiminnan, jota hän oli johtanut jo vuodesta 1806 nimellä Weinedelsche Buchdruckerei. Näin syntyi leipzigilainen kustantamo B. G. Teubner (latinaksi in aedibus B.G. Teubneri). Bibliotheca Teubnerianaa alettiin julkaista 1849. Nykyisin Teubner-julkaisut ovat melko kalliita, vaikka ne oli alkujaan tarkoitettu edullisiksi mutta laadukkaiksi. Toisen maailmansodan jälkeen Saksan jaon aikana yritys oli jakautunut kahtia, ja toinen toimi Leipzigissa, toinen Stuttgartissa. Saksan yhdistymisen jälkeen yritysten toiminnot yhdistettiin, ja sen pääkonttori muutti Wiesbadeniin. 1999 yritys ilmoitti myyvänsä klassisten tekstien julkaisutoimintansa müncheniläiselle kustantamolle K. G. Saurille, mutta julkaisusarjan nimi jäi entiselleen. Vuonna 2006 Saurin omistajaksi tuli Walter de Gruyter. Tammikuusta 2007 Bibliotheca Teubnerianaa on julkaissut yksinomaan Walter de Gruyter GmbH & Co. KG. == Lähteet == * Luettelo K.G. Saurin julkaisuista * Walter de Gruyter Luokka:Kirjat antiikintutkimuksesta Luokka:Kirjasarjat
Julie Ann Taylor

Julie Ann Taylor (s. 29. tammikuuta 1966 Orangen piirikunta, Kalifornia) on yhdysvaltalainen ääninäyttelijä. ==Ura== Julie Ann syntyi ja kasvoi Orangen piirikunnassa, Kaliforniassa vuonna 1961. Ollessaan seitsemänvuotias hän kiinnostui näyttelemisesti ja high schoolissa Julie Ann liittyi teatterin pariin esiintymään näytelmissä ja musikaaleissa. Vuonna 1983 hänestä tuli The Young Americans Song and Dance -yhtiön jäsen, jonka aikana Julie Ann teki hetkellisesti kiertueita pitkin Yhdysvaltoja ennen siirtymistään opiskelemaan näyttelemistä UCLA:han. Hänet muun muassa palkittiin UCLA:ssa Natalie Wood Acting -palkinnolla The Feast of Youth esityksessä näyteltyään F. Scott Fitzgeraldin vaimoa Zeldaa. Julie Ann esiintyi myös Romeo ja Julia näytelmässä Juliaa, jonka myötä hän pääsi mukaan Will & Company kiertueelle esiintymään Shakespearin näytelmissä. Valmistuttuaan collegesta hän löysi itselleen päivätyön Los Angelesista ympäristöjärjestön parista. Samaan aikaan Julie Ann jatkoi työskentelyä teattarin parissa. ===Ääninäyttely=== Vuonna 1995 Julie Ann kävi ääninäyttelemisen kursseja ja päätyi dubbaamaan animea ystävän ystävän kautta. Vuotta myöhemmin hän teki ensimmäisiä äänirooleja ja on tämän jälkeen saanut useita äänirooleja niin animesarjoissa, kuin videopeleissä. Julie Annin listaan mahtuu sarjoja, kuten Bleach, Otogizoshi, Duel Masters, Planetes, Love Hina, Lucky Star, Rozen Maiden ja Samurai Champloo. == Lähteet == == Aiheesta muualla == * Anime News Network * Voice Chasers * CrystalAcids * CrystalAcids * TV.com Luokka:Yhdysvaltalaiset ääninäyttelijät Luokka:Yhdysvaltalaiset teatterinäyttelijät Luokka:Videopelien ääninäyttelijät Luokka:Vuonna 1961 syntyneet Luokka:Elävät henkilöt
Thomas S. Gates

Thomas Sovereign Gates Jr. (10. huhtikuuta 1906 Germantown, Pennsylvania – 25. maaliskuuta 1983 Philadelphia, Pennsylvania) oli Yhdysvaltain puolustusministeri Dwight D. Eisenhowerin hallinnossa vuosina 1959–1961.https://www.nytimes.com/1983/03/26/obituaries/thomas-s-gates-jr- dies-at-76-was-defense-and-navy-secretary.html Gates valmistui Pennsylvanian yliopistosta vuonna 1928. Hän toimi Eisenhowerin laivastoministerinä vuosina 1957–1959. Gatesin puolustusministeriaikana ICBM- ja SLBM-ohjukset otettiin käyttöön pommikoneiden rinnalle strategisten ydinaseiden kantolaitteiksi. == Lähteet == Gates, Thomas S. Gates, Thomas S. Gates, Thomas S. Gates, Thomas S.
Lipopolysakkaridi

Lipopolysakkaridi on suurikokoinen molekyyli, joka koostuu lipidistä ja polysakkaridista. Molekyylin rakenteessa on kolme kovalenttisin sidoksin yhdistynyttä osaa: O-polysakkaridi eli O-antigeeni, ydinoligosakkaridi ja lipidi A. Lipopolysakkarideja esiintyy gramnegatiivisten bakteerien ulkokalvon pinnalla, jossa ne toimivat endotoksiineina ja aktivoivat elimistön immuunijärjestelmän. Luokka:Polysakkaridit Luokka:Endotoksiinit Luokka:Mikrobitoksiinit
Wayne Allwine

Wayne Anthony Allwine (7. helmikuuta 1947 – 18. toukokuuta 2009) oli yhdysvaltalainen äänitehosteiden editoija ja ääninäyttelijä, joka oli Mikki Hiiren äänenä vuosien 1977–2009 aikana. == Ura == Allwine kiinnostui näyttelemisestä jo lapsena, mutta high school iässä hän kiinnostui enemmän musiikista ja perusti yhtyeen nimeltä The International Singers. Yhtye esiintyi ravintoloissa ja collegeissa pitkin Yhdysvaltoja. Allwine siirtyi työskentelemään vuonna 1966 The Walt Disney Studiosin postihuoneeseen, jonka ohella hän oli tekemisissä myös vaatetuksien kanssa. Muutaman vuoden jälkeen Allwine vaihtoi osastoa äänituotannon puolelle ja pääsi opiskelemaan seitsemän ja puoli vuotta Jimmy MacDonaldin alaisuudessa äänitehosteiden tekemistä. MacDonald oli myös samaan aikaan Mikki Hiiren ääninäyttelijä ja hänen kuollessa vuonna 1991, Allwinesta tuli Mikki Hiiren kolmas ääninäyttelijä vuonna 1977 televisiosarjassa The Mickey Mouse Club. Seuraavan kerran hän toimi Mikin äänenä televisiossa vuonna 1983 lyhytelokuvassa Mikki Hiiren jouluaatto, jonka jälkeen Allwine toimi hahmon äänenä useissa eri projekteissa niin videopeleissä, kuin televisiosarjoissa ja leluissa aina kuolemaansa asti. Oltuaan Mikki Hiiren äänenä yli 30 vuotta hänestä tuli samalla pisimpään hahmon roolissa ollut ääninäyttelijä. Allwine kuoli diabeteksen lisätautiin 62-vuotiaana. === Siviilissä === Hän oli naimisissa ennen kuolemaansa Russi Taylorin kanssa, joka tunnetaan Minni Hiiren ääniroolista. Heillä on yhteensä neljä lasta. == Lähteet == == Aiheesta muualla == * Voice Chasers Luokka:Yhdysvaltalaiset ääninäyttelijät Luokka:Videopelien ääninäyttelijät Luokka:Vuonna 1947 syntyneet Luokka:Vuonna 2009 kuolleet
Corona (yhtye)

Corona on italialainen elektronista musiikkia esittävä yhtye, joka perustettiin vuonna 1993. Yhtyeen keulahahmo on brasilialaissyntyinen Olga Souza (s. 16. heinäkuuta 1968, Rio de Janeiro). Yhtyeen debyyttisingle oli nimeltänsä "The Rhythm of the Night", joka julkaistiin joulukuussa 1993. Kappaleesta tuli hitti ja se nousi monissa maissa musiikkilistojen kärkeen. Yhtyeen muita tunnettuja kappaleita ovat muun muassa "Baby Baby", "Try Me Out" ja "I Dont' Wanna Be a Star". ==Diskografia== ===Albumit=== * 1994 The Rhythm of the Night * 1998 Walking on Music * 2000 And Me U * 2010 Y Generation ===Singlet=== *1993 "The Rhythm of the Night" *1995 "Baby Baby" *1995 "Try Me Out" *1995 "I Don't Wanna Be a Star" *1997 "Corona Megamix" *1997 "The Power Of Love" *1998 "Walking On Music" *1998 "Magic Touch" *2000 "Good Love" *2006 "Back In Time" *2006 "I'll Be Your Lady" *2007 "La Playa Del Sol" Luokka:Italialaiset eurodanceartistit ja -yhtyeet
Bézier-käyrä

Bézier-käyrä on piirtotekniikka, jossa vähintään kahden pisteen avulla pisteiden välille piirretään käyrä. Tekniikassa oleellisinta ovat pisteisiin määritellyt kahvojen suunnat ja voimakkuudet, joilla aikaan saadaan tasainen ja äärettömästi skaalautuva käyrä pisteiden välille. Bézier-käyrää käytetään hyvin yleisesti vektorigrafiikassa. ==Käyttö== Bézier-käyrää käytetään nykyisin hyvin laajalti vektorigrafiikkaohjelmissa ja 3D-mallinnuksessa. Tunnetuimpia tekniikkaa käyttäviä ohjelmia ovat Inkscape-, Corel Draw-, Adobe Illustrator- ja Adobe Flash -piirto-ohjelmat. Tekniikka on erittäin hyödyllinen kaupallisesti esimerkiksi erilaisten esineiden ja kulutustavaroiden muotoilussa. ==Historia== Bézier-käyrä sai nimensä ranskalaisinsinööri ja matemaatikko Pierre Bézieriltä. Hän käytti tekniikkaa auton korien suunnitteluun työskennellessään Renault’n autotehtaalla 1960-luvun lopulla.http://www.engology.com/eng5bezier.htm ==Lähteet== == Aiheesta muualla == Bezier-käyrä
Heart First

Heart First on brittiläisen Hazell Deanin studioalbumi vuodelta 1984. Albumilla on useita Hi-NRG -musiikkityylin klassikoita. ==Lyhyt tuoteseloste== Heart First julkaistiin vinyylialbumina (12" LP) ja musiikkikasettina sekä vuonna 1997 CD-levynä (Infinity Records, IFTYCDL1). Musiikkikasetin Britanniassa julkaistussa versiossa on bonuskappale Evergreen. Heart First -albumilta nousivat singlehiteiksi kappaleet Back In My Arms (Once Again), Searching sekä Whatever I Do (Wherever I Go). Back In My Arms -sävelmästä on levyllä kaksi versiota. Albumin tuotti Stock Aitken Waterman lukuun ottamatta sävelmää Searchin', jonka tuotti Ian Anthony Stephens. Heart First tallennettiin Marquee-, Workhouse-, Sound Suite- ja C.S.W. -studioilla. ==Kappaleet (Vinyylialbumin mukaisesti)== ===Side 1/A-puoli=== #Back in My Arms (Once Again) (3:10) Stock - Aitken #Searchin' (3:38) I. A. Stephens #Break the Rules (3:23) Shelley - Woloshuk - Roth #Whatever I Do (Wherever I Go) (3:42) Stock - Aitken #You're Too Good to Be True (4:20) H. Dean #Back in My Arms (Once Again) Reprise (0:55) Stock - Aitken ===Side 2/B-puoli=== #Heart First (3:22) Pickus - Thomas #No Fool (For Love) (3:35) Stock - Aitken #Harmony (3:51) Clift - Marsh #Devil in You (3:10) H. Dean #Everything I Need (3:31) Dean - Bradley ==Aiheesta muualla== *Hazelldean.com *Riemun.huuto.net Luokka:Vuoden 1984 albumit Luokka:Brittiläiset popalbumit Luokka:Brittiläiset dance-albumit Luokka:Disco-albumit
Heimo Rautava

Heimo Iivari Rautava (11. helmikuuta 1911 Kymi – 29. tammikuuta 2000 Ilomantsi) oli suomalainen opettaja ja eräkirjailija. Rautavan vanhemmat olivat kauppias F. A. Rautava ja Olga Rautava (o.s. Brunila). Hän kävi keskikoulun ja valmistui kansakoulunopettajaksi 1935 Jyväskylän seminaarista. Rautava kirjoitti ensimmäisen novellinsa Metsästys ja Kalastus -lehteen vuonna 1947. Vuonna 1974 hän voitti sanomalehti Karjalan Maan kirjoituskilpailun erätarinallaan Suurten jälkien helminauhalla. Kilpailun arvostelulautakuntaan kuuluneen kirjailija Jouko Puhakan kehotuksesta Rautava lähetti kirjoittamansa erätarinakokoelman kustantajalle, ja ne ilmestyivät 1979 nimellä Kaksihäntäinen kettu. Heimo Rautavan 50 vuoden aikana keräämä 350 täytetyn luonnonvaraisen eläimen kokoelma oli esillä Ilomantsin keskuskoululla sijainneessa Ilomantsin erä- ja eläinmuseossa. Kokoelma on sittemmin siirtynyt Luontopirtti Mesikkään. Heimo Rautava ylennettiin majuriksi 6.12.1967. == Teokset == * Kaksihäntäinen kettu. Karisto 1979. * Eräpolun varrelta, eräkertomuksia. Karisto 1983. * Palokankaan sudet, eräkertomuksia. Karisto 1992. == Muut julkaisut == Heimo Rautavan sotakertomuksia on julkaistu Kansa taisteli-lehdessä: * Talvisodan loppiainen Aittojoella. Kansa taisteli 1/1981. * Hyökkäsimme Jylmäkänlahdella. Kansa taisteli 12/1981. * Taistelimme Shoaroinkankaalla. Kansa taisteli 1/1983. * Ihmeitä Terijoella talvella 1942. Kansa taisteli 1/1985. * Puolustimme Karjalan esikaupunkia. Kansa taisteli 6/1985. == Lähteet == == Aiheesta muualla == * Suomen kirjailijat tietokanta * Pohjoiskarjalaisten kirjailijoiden tietokanta - Heimo Rautava * Ilomantsin erä- ja eläinmuseo Luokka:Suomalaiset kirjailijat Luokka:Vuonna 1911 syntyneet Luokka:Vuonna 2000 kuolleet
Gregory Noveck

Gregory Noveck on yhdysvaltalainen tuottaja, joka oli vuosina 2003–2010 DC Comicsin varatoimitusjohtaja. Aikaisemmin hän oli Silver Picturesin ja Platinum Studiosin varatoimitusjohtajana, joista jälkimmäisen yhtiön kanssa Noveck tuotti televisiosarjan Jeremiah vuonna 2002. DC Comicsin myötä hän on ollut vuodesta 2007 lähtien tekemisissä animaatioelokuvien parissa ja tuomassa enemmän esiin yhtiön sarjakuvahahmojen tuottamista elokuviin. Erottuaan tehtävästään elokuussa 2010 DC Comicsilla Noveck on keskittynyt enemmän tuottamiseen.DC Confirms Noveck's Departure Comic Book Resources 6.8.2010 Viitattu 15.8.2010 ==Filmografia== ===Elokuvat=== * Noitatyttö (1989) * Newton (2003) * Superman: Doomsday (2007) * Oikeuden Puolustajat: Uusi rintama (2008) * Batman: Gothamin ritari (2008) * Wonder Woman (2009) * Green Lantern: First Flight (2009) * DC Showcase: The Spectre (2010) * DC Showcase: Jonah Hex (2010) * Red (2010) * Superman/Batman: Apocalypse (2010) ===Televisiosarjat=== * Jeremiah (2002) * Next Action Star (2004) ==Lähteet== ==Aiheesta muualla== * * Comic Book Resources * Variety * movies.nytimes.com Luokka:Yhdysvaltalaiset televisiotuottajat Luokka:Yhdysvaltalaiset elokuvatuottajat Luokka:Syntymävuosi puuttuu Luokka:Elävät henkilöt
Hapanvelli

Hapanvelli on kaakkoissuomalainen perinneruoka, joka muistuttaa hernekeittoa mutta on maultaan happamampi. Hapanvellin valmistukseen käytetään muun muassa ruistaikinajuurta, perunaa ja herneitä. Hapanvellin valmistus vie useamman tunnin, sillä jo kuivattujen herneiden liotus voi kestää jopa 12 tuntia. Perinteisesti hapanvelli nautitaan voisilmän, ruisleivän ja kylmän maidon kera. Hapanvelli on Virolahden kunnan perinneruoka. Kunnassa järjestetään kesäisin Virolahti-viikko, jonka aikana hapanvelliä on myynnissä päivittäin. Virolahti-viikon aikana valitaan myös Hapanvelliemäntä, jonka tittelin saa parhaan hapanvellin keittäjä. ==Lähteet== Luokka:Suomalainen keittiö
RSI

Rsi voi tarkoittaa seuraavia asioita: *Italian sosiaalinen tasavalta, RSI *riisi eli 500 arkkia paperia, rsi == Lähteet ==
Pekka Reinikka

Pekka Antero Reinikka (sukunimi vuoteen 1947 Keinänen; s. 5. elokuuta 1932, Helsinki) on suomalainen eräkirjailija. Reinikan vanhemmat olivat jääkärivänrikki Juho Keinänen ja Sylvi Reinikka. Hän pääsi ylioppilaaksi Laitilan yhteiskoulusta 1953 ja suoritti metsänhoitajan tutkinnon Helsingin yliopistossa 1958. Reinikka on asunut Kuopiossa vuodesta 1958. Reinikalle myönnettiin eräneuvoksen arvonimi vuonna 1996. == Teokset == * Kirjolohiaapinen. Tekijä, Kuopio 1967, Suomen matkailuliitto. Retkeilyosasto 1969 * Sumua ja kimallusta. Otava 1977 * Kolmetoista kuunkiertoa, erätarinoita. Otava 1979 * Eräpolku : jahtiviisautta nuorille erämiehille, tekijät Pekka Reinikka ja Tauno V. Mäki, kuvat Martti Arkko. Otava 1982, 2. painos 1995 * Eräystäviä ja kylän koiria, kuvat Jyrki Reinikka. Otava 1984 * Tikkuahvenia rakkaudella: kulinaarisia erätarinoita, piirrokset Martti Arkko. Otava 1986 * Anopin kettu. Kustannuskiila, Kuopio 1989 * Jahtia vuorotta. Karisto 2000 * Haukikaruselli. Karisto 2001 * Ahdille ja Tapiolle. Karisto 2005 == Lähteet == * Suomen kirjailijat tietokanta * Pohjoissavolaisen kaunokirjallisuuden bibliografia - Pekka Reinikka === Viitteet === Luokka:Suomalaiset kirjailijat Luokka:Suomalaiset metsänhoitajat Luokka:Vuonna 1932 syntyneet Luokka:Elävät henkilöt
Pikriinihappo

Pikriinihappo eli 2,4,6-trinitrofenoli eli TNP on fenoli, jota käytetään räjähdysaineissa. Sitä valmistetaan nitraamalla fenolia, bentseeniä tai salisyylihappoa. 1900-luvun alussa sitä käytettiin antiseptisena aineena, palovammojen, malarian ja isorokon hoitoon. Pikriinihapon reaktiotuotteet pikraatit ovat räjähdysherkkiä. == Historia == Pikriinihappo mainittiin ensimmäisen kerran Johann Rudolf Glauberin alkemiaa käsitelleissä kirjoituksissa vuonna 1742. Sen valmistaminen fenolia nitraamalla onnistui ensi kerran vuonna 1841. Pikriinihappo oli ensimmäinen suuritehoinen räjähdysaine, joka sopi tykinkranaattien täytteeksi, sillä se kesti laukaisutapahtuman iskun. Pikriinihapon ja nitroselluloosan seos suhteessa 70/30 otettiin käyttöön Ranskan armeijassa 1887 nimellä meliniitti (). Myöhemmät meliniitti-nimellä tunnetut aineet olivat joko raakaa pikriinihappoa tai pikriinihapposeoksia, joissa oli pieniä määriä muita aromaattisia nitroyhdisteitä. Lisäämällä pikriinihappoon aromaattisia nitroyhdisteitä sen sulamislämpötila saatiin laskemaan, mikä mahdollisti pikriinihapon valamisen. 1800-luvun lopulla useimmat armeijat ottivat pikriinihapon tai sen seokset käyttöön ensisijaisena räjähdysaineenaan. Pikriinihappo kuitenkin muodostaa metallin kanssa kosketuksiin päästessään pikraatteja, jotka ovat erittäin iskuherkkiä. Tästä syystä sen käyttö ammustäytteenä oli vaarallista. Se korvattiin pääosin TNT:llä vuodesta 1902 alkaen, mutta pikriinihappotäytteisiä ampumatarvikkeita oli käytössä vielä toisessa maailmansodassa. Halifaxin räjähdysonnettomuus osoitti sen iskuherkkyyden. Pikriinihappo liukenee hyvin asetoniin, etanoliin, metanoliin ja bentseeniin sekä kohtalaisesti veteen. Yhdiste räjähtää yli 300 °C:n lämpötilassa. Pikriinihapon ollessa kosketuksessa betonin kanssa siitä voi muodostua räjähdysherkkää kalsiumpikraattia. Aineenvaihdunnassa pikriinihapon nitroryhmät (-NO2) muuttuvat amiineiksi. Pikriinihapon puoliintumisaika veressä on noin 13,4 tuntia ja noin 60 % erittyy kokeellisesti virtsaan muuttumattomana. ==Lähteet== == Aiheesta muualla == * *Kemian työsuojeluneuvottelukunta (KETSU): Pikriinihappo (pdf) *Coloria.net: Pikriinihappo *ChemBlink: Picric acid Luokka:Fenolit Luokka:Räjähdysaineet
Aini Tahvanainen

Aini Annikki Tahvanainen (o.s. Vepsäläinen, 3. heinäkuuta 1929 Tuupovaara – 21. helmikuuta 2021 Joensuu)Kuolinilmoitus, Karjalainen 28.3.2021, s. B17 oli suomalainen eräkirjailija. Seitsenlapsiseen pienviljelijäperheeseen syntynyt Tahvanainen kävi sota-ajan supistetun kansakoulun ja Kansanvalistusseuran myyntioppi- ja kirjanpitokurssin työskennellen sen jälkeen liikeapulaisena. Tahvanaisen erätarinoita on ilmestynyt myös eri kokoomateoksissa (Erätulilta, Eränkävijä, Erämaailma, Eräjuttuja) 1980-luvulta lähtien ja hän on saanut palkintoja monista runo- ja novellikilpailuista. == Teokset == * Kuutamokettu ja muita erätarinoita, kuvat Pentti Okkonen. Karisto 1988 * Sopulien yö ja muita erätarinoita, kuvat Pentti Okkonen. Karisto 1990 * Peukalokyyti. Ilias 2012. ISBN 978-952-5679-75-5 == Lähteet == * Pohjoiskarjalaisia kirjailijoita – Aini Tahvanainen === Viitteet === Luokka:Suomalaiset kirjailijat Luokka:Vuonna 1929 syntyneet Luokka:Vuonna 2021 kuolleet